আমাদের এই সময়ে এটা হয়েছে। সুতরাং এখন আমাদের দায়িত্ব বেড়ে গেল। আমি একটা ছোট গল্প বলে শেষ করি। আমাদের বাসার সামনে একটা বেড়ার ঘর ছিল। কে বা কেউ ওটা বানিয়েছিল। একদিন দেখলাম ঐ বেড়ার ঘরের নিচের অংশের বেড়াগুলো অনেকদিন যত্নেরর অভাবে খেয়ে গেছে। কিন্তু কে যেন ঐ যে খাওয়া জায়গাটা, ঐখানে পাতলা পলিথিন দিয়ে ঘিরে রেখেছেন। আমার কাছে এক ভদ্রলোক এলেন আমার বাসায়, আমরা বারান্দায় দাঁড়িয়েছি। উনি আমাকে জিজ্ঞেস করলেন, আচ্ছা বলেন তো, এই যে বেড়ার ঘরটার নিচের জায়গাটা খেয়ে গেছে, পাতলা পলিথিন দিয়ে ঘিরে রেখেছে। এই পাতলা পলিথিন কি চোর ঠেকাবে? আমি বললাম না, চোর তো ঠেকাতে পারবে না। তখন উনি বললেন, তাহলে এই লোকটা এটা ঘিরেছে কেন? আমি যখন উত্তর দিতে পারলাম না। উনি উত্তরটা দিলেন। উনি বললেন, সে ঘিরেছে এই জন্য এইটুকু বুঝানোর জন্য যে, এই ঘরের রক্ষক আছে।